laion/Wikipedia-Exotic huggingface dataset:
רצה סולו

רצה סולו הוא מיני-אלבום הבכורה של הזמרת הישראלית אנה זק. האלבום יצא לאור ב-7 במרץ 2021, על ידי חברת התקליטים NMC. ב-22 באוקטובר 2020 פרסמה זק בעמוד האינסטגרם שלה פוסט בו קטע מתוך וידאו קליפ לשיר בשם "בחורים יפים", בו הסבירה כי החליטה לגנוז את השיר בעקבות התכתבותו של תוכן השיר עם האונס הקבוצתי באילת. בסופו של דבר, נכלל השיר במיני-אלבום זה. ב-5 במרץ, יומיים לפני צאת המיני-אלבום, פרסמה זק כי מיני-אלבום חדש ייצא בקרוב. על המיני-אלבום סיפרה זק: עברתי תקופה שלא התכוננתי אליה מראש. זה תפס אותי ביום בהיר אחד ופתאום הרגשתי שכל חיי משתנים. בהתחלה היה לי קשה להכיל את זה, אבל עם הזמן למדתי שמה שלא הורג אותנו פשוט מכשל. את התקופה הכואבת הזו ניצלתי כדי לעבוד על האלבום שלי, להתחזק ולהחלים. אין לי מילים להודות לכולם על החיבוק הגדול שקיבלתי, האהבה האינסופית והדאגה. זה לא ברור מאליו ואני מתרגשת כל כך להשיק את האלבום החדש, לפגוש את הקהל המדהים שלי, וכמובן לחזור לבמות — מאקו מערכת mako מוזיקה, ‏רצה סולו: אנה זק חוזרת עם EP חדש ומפתיע ודואט עם דודו פארוק, באתר ‏מאקו‏, 7 במרץ 2021 בחורים יפים, ברשת החברתית אינסטגרם רז ישראלי, סערת עדי ביטי: אנה זק התחמקה מהאש, באתר ישראל היום, 27 באוקטובר 2020 רצה סולו, ברשת החברתית אינסטגרם רצה סולו - EP by Anna Zak
אירקליה

אירקליה (ביוונית: Ηράκλεια) הוא כפר בפתיוטיס, יוון. ממוקם במישור שבין הר אוטה למפרץ מאלי, ליד העיר לאמיה. בתקופה העות'מאנית נקרא מוסטפאביי (Μουσταφάμπεη), על שם של בעל אדמות עות'מאני מקומי. השם הוחלף 4 ביולי 1915 לאירקליה תרציניאיס (Ηράκλεια Τραχινίας), על שם העיר העתיקה הסמוכה אירקליה בטראכיס. השם הנוכחי ניתן ב־16 באוקטובר 1940. מאז הקמת ממלכת יוון העצמאית, הכפר היה חלק ממחוז פתיוטיס (בשנים 1835–1899 ושוב בשנים 1909–1943 ממחוז פתיתיוס ופוקיס). תחילה השתייך לעיריית האוטאים (20 באפריל 1835), ואז לעיריית הרקלוטים (2 ביולי 1841), לפני שהפך לקהילה עצמאית, ב־31 באוגוסט 1912. עם רפורמת קפודיסטריה ב־1997, הפך לחלק מהרשות המוניצפלית גורגופוטמוס, ומאז הרפורמה בשלטון המקומי ב־2011 הוא חלק מעיריית לאמיה והרשות המונציפלית גורגופוטמוס. ב־2011 מנתה האוכלוסייה 469. Koder, Johannes; Hild, Friedrich (1976). Tabula Imperii Byzantini, Band 1: Hellas und Thessalia (בגרמנית). Vienna: Verlag der Österreichischen Akademie der Wissenschaften. p. 172. ISBN 3-7001-0182-1. "Ηράκλεια" (ביוונית). Hellenic Agency for Local Development and Local Government. נבדק ב-29 ביוני 2020. {{cite web}}: (עזרה)"Ηράκλεια" (in Greek). Hellenic Agency for Local Development and Local Government. Retrieved 29 June 2020. "Population & housing census 2001 (incl. area and average elevation)" (PDF) (ביוונית). National Statistical Service of Greece. אורכב מ-המקור (PDF) ב-2015-09-21.
To Feel Alive

To Feel Alive (בעברית: להרגיש בחיים) הוא המיני-אלבום השני של הזמרת-יוצרת הקולומביאנית-אמריקאית קאלי אוצ'יס. המיני-אלבום יצא לאור ב-24 באפריל 2020, על ידי חברות התקליטים וירג'ין EMI ואינטרסקופ רקורדס. את המיני-אלבום הקליטה אוצ'יס במהלך בידוד שאירע במגפת הקורונה. ב-24 באוקטובר 2020, הופץ המיני-אלבום גם בפורמט של תקליט, בנוסף לפורמטים הדיגיטליים בהם הופץ קודם לכן. לפני יציאתו של Por Vida, אוצ'יס העלתה סרטון לערוץ היוטיוב שלה בו הופיעו קטעים מתוך של "Honey Baby (Spoiled!) ו-"Angel". כמו כן, נחשף ששמו של "Angel" היה צריך להיות במקור "Pablo Escobar". בסופו של דבר, אף אחד מהשירים לא נכלל ב-Por Vida. במהלך מגפת הקורונה החליטה אוצ'יס להוציא את To Feel Alive, בו כללה את שני השירים. צ'רלי ז'אנג מ-Hypebeast כתב כי במיני-אלבום מופיעים "צלילים חולמניים המשלימים את השירה העגומה והייחודית של אוצ'יס". מידע על האלבום To Feel Alive באתר MusicBrainz האלבום To Feel Alive באתר ספוטיפיי Matthew Strauss, Kali Uchis Drops New TO FEEL ALIVE EP, Pitchfork (באנגלית אמריקאית) Kali Uchis - To Feel Alive EP - LP, Rough Trade Try the TIDAL Web Player, listen.tidal.com (באנגלית) Kali Uchis - TO FEEL ALIVE, umusic.digital (באנגלית) Kali Uchis – ‘To Feel Alive’ EP review: a modern icon transcends her breakthrough period | NME, NME | Music, Film, TV, Gaming & Pop Culture News, ‏2020-04-29 (באנגלית בריטית) Kali Uchis' Dreamy New EP 'To Feel Alive' is Both Buoyant and Wistful, HYPEBEAST, ‏2020-04-24
מירב שמיר

מירב שמיר (נולדה ב-18 בינואר 1988) היא שוערת כדורגל ישראלית-אמריקאית, המשחקת כיום במועדון הבונדסליגה 2 הגרמני MSV Duisburg והיא השוערת הפותחת של נבחרת ישראל בכדורגל נשים. שמיר נולדה בישראל, למשפחה יהודית. היא גדלה בעיר נתניה, עד שמשפחתה עברה איתה לארצות הברית, כשהייתה בת שנתיים. שמיר החלה לשחק כדורגל כשהייתה רק בת ארבע וכילדה צעירה החלום שלה היה "לשחק כדורגל במכללה ובסופו של דבר לשחק בנבחרת הלאומית". לאחר ששיחקה בנבחרת ארצות הברית במשחקי המכביה השמונה-עשרה, פנה צוות הנבחרת הלאומית לשמיר בדבר הצטרפותה לקמפיין שלהם להעפיל לגביע העולם בכדורגל נשים 2011. לאחר מכן שמיר עזבה את בבוסטון קולג' כדי להצטרף לנבחרת הלאומית ולהשלים את התואר באוניברסיטת תל אביב בזמן ששיחקה באס"א תל אביב. לאחר שלוש שנים ב- אס"א תל אביב, לאחר שלקחה שלוש אליפויות ליגה עליונה וגביע ישראל, הצטרפה מירב לטלסטאר של ארדיוויזי (הליגה הראשונה) בהולנד. לאחר שתי עונות מוצלחות עם טלסטאר, עשתה שמיר את המעבר לגרמניה וחתמה במועדון הבונדסליגה השני, 1. FC Lübars, הידוע גם כמועדון הרטה BSC. במועדון FC Lübars, הייתה לשמיר עונה מוצלחת. שמיר שמרה על הרשת נקייה בעשרת המשחקים הראשונים שלה, ושברה את שיאו של מנואל נוייר במספר המשחקים הרב ביותר, מבלי לספוג שער. היא סיימה את העונה עם 15 שערים נקיים ב-20 משחקים, ועזרה ללובארס לסיים במקום הראשון ולזכות בליגה. בשל בעיות כלכליות, מועדון FC Lübars לא הצליח לעלות לליגה הראשונה. שמיר חתמה ב-דיסבורג לקראת 2015–16. MSV מתחרה גם בבונדסליגה השנייה לאחר שהודחה מהבונדסליגה הראשונה לאחר עונת 15–2014. שמיר הופיעה לראשונה בנבחרת הלאומית ב־24 באוקטובר 2009 במשחק מוקדמות גביע העולם לנשים פיפ"א 2011 נגד קזחסטן בנס ציונה, שהסתיים בניצחון ישראל בתוצאה 1–0. מדיה וקבצים בנושא מירב שמיר בוויקישיתוף מירב שמיר, באתר Soccerdonna (בגרמנית) מירב שמיר, באתר Soccerway מירב שמיר, באתר FootballDatabase.eu פרופיל, באתר ASA תל אביב פרופיל, באתר בוסטון קולג' אורי קופר, הנבחרת השקופה / על נבחרת הנשים בכדורגל, באתר ynet, 8 בינואר 2014 ynet ספורט, כדורגל נשים: הפסד לאס"א ת"א בליגת האלופות, באתר ynet, 27 בספטמבר 2011 "Shamir Mairv". The Israel Football Association. אורכב מ-המקור ב-31 בדצמבר 2014. נבדק ב-10 בספטמבר 2010. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירב שמיר".
יהלומים – Bling Bling

"יהלומים – Bling Bling" (נקרא גם "יהלומים" בלבד) הוא סינגל של הזמרת הישראלית נועה קירל, אשר יצא לאור ב-7 במרץ 2021. השיר נכתב והולחן על ידי קירל עצמה, ניצן קייקוב ורון ביטון, והופק על ידי ניצן קייקוב. ב-28 בפברואר 2021, שבוע לפני צאת השיר, הכריזה קירל בעמוד האינסטגרם שלה על השיר. בנוסף, יום לפני צאתו, פרסמה את הפזמון שלו בפלטפורמת טיקטוק. לדברי קירל, השיר עוסק ב"שני הצדדים הקיימים בי ובחיי, הנוצץ והיוקרתי אל מול הפשוט והאותנטי". הווידאו קליפ של השיר פורסם ב-7 במרץ 2021, בסמוך לצאת הסינגל, ובוים על ידי רומן בוצ'אצקי. נותנת החסות לשיר, חברת רויאליטי, מימנה את הקליפ בסכום שמוערך ב-300 אלף שקלים. דודי פטימר העניק לשיר ביקורת חיובית, ותיאר אותו כשיר "פופ נוסחתי עכשווי שכולל טקסט אינדיבידואלי, לחן קליט (חצי מדקלם, חצי שר) ועיבוד עכשווי שנשמע מהרגע הראשון כלהיט אינסטנט זמני (שיישאר זמני) אמנם, אך תפור למידותיה של קירל ומספק עבורה ובייחוד עבור מאזיניה את הסחורה". עמי פרידמן מישראל היום טען כי "השניות הראשונות של 'יהלומים' נשמעות מוכרות. אולי הזוגיות עם יהונתן מרגי הביאה לזליגה אמנותית בין השניים. אחרת קשה להסביר את הדמיון בין הלחן וקצב השירה בבית של 'יהלומים' לבין זה של 'אסור', הלהיט של הבויפרנד מ-2019", והוסיף כי "הפזמון כבר הופך גדול, אפי יותר, והוא תופס ונדבק כבר מהאזנה ראשונה" וכי השיר הוא "מהסוג שכל להיט פופ ממכר ניחן בו". לדף השיר באתר הספרייה הלאומית יהלומים, נבדק ב-2021-03-07 ההכרזה על השיר, ברשת החברתית אינסטגרם יהלומים – Bling Bling, ביישום טיקטוק מערכת mako מוזיקה, ‏נוצצת: נועה קירל מציגה את "יהלומים", באתר ‏מאקו‏, 7 במרץ 2021 נועה קירל - יהלומים - BLING BLING (Prod by K-KOV) | Noa Kirel, סרטון באתר יוטיוב (אורך: 3:08) מיקי נירון, ‏הקליפים הישראליים הכי טובים של תשפ"א - חלק א', באתר ‏מאקו‏, 26 באוגוסט 2021 דודי פטימר, ‏נועה קירל מספקת את הסחורה, וה-EP של אנה זק מתאים לילדי אינסטגרם, באתר מעריב אונליין, 9 במרץ 2021 עמי פרידמן, שני הצדדים של נועה קירל, באתר ישראל היום, 10 במרץ 2021
כריסטיאן מאלי

כריסטיאן פרידריך מאלי (בגרמנית: Christian Friedrich Mali;‏ 6 באוקטובר 1832 – 1 באוקטובר 1906) היה צייר בעלי חיים, נוף וז'אנר גרמני מבית הספר במינכן. כריסטיאן מאלי היה הצעיר מבין עשרה אחים, שכמעט כולם היו בעלי כישרון אמנותי. אחותו הייתה נשואה לצייר פיטר פרנסיס פיטרס, שהשפיע גם על כריסטיאן מאלי ועל אחיו יאן. לאחר מותו הפתאומי של אביו בשנת 1833, הגיע מאלי לוירטמברג עם אמו ועבד כחרט בשטוטגרט עד לשנת 1858. הוא עבר אל אחיו יאן במינכן, שם פגש את חברו אנטון בריית בשנת 1860. הוא התאמן בציור נוף, ושילב בין ציור אדריכלי בעקבות נסיעה לאיטליה. בשנת 1865 מאלי נסע לדיסלדורף ומשם לפריז, שם למד את עבודות ציירים אחרים, ובהשפעתם החל להתמסר לציור בעלי חיים, במיוחד לציור כבשים. מלך וירטמברג כיבד אותו באות כבוד של מסדר פרידריך. בשנת 1889 הוענק לו תואר פרופסור, בשנת 1902 הוענק אזרח כבוד של וילהיים וב־14 באפריל 1905, אזרח כבוד של העיר ביברך. לאחר מותו גופתו הועברה לביברך ונקברה ליד חברו אנטון בריית בבית העלמין הקתולי. הוא הוריש לעיר ביברך את יצירתו האמנותית ואת הסטודיו שלו וכן – 60,000 מארק. את אולמות תצוגת הסטודיו המאובזרים במינכן עם המורשת של אנטון בריית וכריסטיאן מאלי ניתן לראות במוזיאון בריית מאלי בביברך. הם נחשבים כדוגמאות נדירות לאולפני אמנים משומרים היטב מהמאה ה-19 ולכן הם אנדרטה תרבותית מהשורה הראשונה. מדיה וקבצים בנושא כריסטיאן מאלי בוויקישיתוף Mali, Christian. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 23: Leitenstorfer–Mander. E. A. Seemann, Leipzig 1929, S. 594. Deutsche Biographie, Mali, Christian - Deutsche Biographie, www.deutsche-biographie.de (בגרמנית)
המשרד הראשי למשק ומנהל

המשרד הראשי למשק ומנהל (בגרמנית: SS-Wirtschafts-Verwaltungshauptamt) היה אחד מהמשרדים בתוך האס אס, הוא פעל בין השנים 1942–1945. המשרד היה אחראי על המנהל הכללי של חיילי האס אס ועל כלכלתם. בנוסף המשרד היה אחראי על מחנות הריכוז והיה שותף בתפעול הפתרון הסופי דרך המפקח על מחנות הריכוז וכן חיילי האס אס במחנות שהיו תחת השפעת המשרד. ביוני 1939 הפך אוברגרופנפיהרר אוסוולד פוהל למנהל שני אגפים במשרד הפנים הנאצי: משרד מנהל וכלכלה ומשרד התקציב והבנייה. הוא היה אחראי על כל מפעלי הבנייה והתחזוקה של האס אס. בנוסף עבד פוהל יחד עם ולטר פונק, שר הכלכלה הנאצי, על פיקוח הפן הכלכלי של הפתרון הסופי. חפצי ערך כמו: שעוני זהב, טבעות, שיני זהב, משקפיים, נלקחו באופן קבוע מהמתים במחנות ונשלחו לברלין אל המשרד שדאג להעבירו לרייכסבנק. צוות המשרד אף הכין טבלאות הערכה על עלות המחנות ושקלול הרווחים האמורים להגיע מהם, בניכוי הוצאות המחנה. האסיר הממוצע במחנה ריכוז היה בעל תוחלת חיים של תשעה חודשים ושוויו הוערך ב-1,630 מארק. חלק מתפקידי המשרד היה לפתח את כלכלת המלחמה של תאגידים גרמניים, באמצעות עובדי הכפייה במחנות. המשרד היה מספק את העובדים לחברות ומקבל את התמורה עליהם. באופן זה יחל המשרד לתעדף ולפקח אילו מלאכות מבצעים האסירים בהתאם לצורכי המאמץ המלחמתי. כחלק מזה היו חברום ומיזמים מסחריים רבים שפעלו תחת המשרד, גם לא בהקשרים מלחמתיים: מפעלי עץ, מפעלי לבנים, מחצבות, יצירת חומרי בניין ובטון, עיבוד בשר, מאפיות, נגרות וריהוט, ביגוד וציוד צבאי, רוקחות, דייג, פרסום ספרים ומגזינים על תרבות והיסטוריה גרמנית, ועוד. המשרד היה בנוי מחמישה אגפים (Ämter): Amt A, כוח אדם-פיננסים, משפט ומנהל. האגף היה אחראי על הניהול הכלכלי של ה-SS וכן הפיקוח הכלכלי על המחנות. מנהל האגף היה אוגוסט פרנק. Amt B, שכר ואספקה. בין היתר היה אחראי על אספקת האוכל והביגוד לאסירי המחנות ולשמורים. מנהל האדף היה גאורג לורנר. Amt C, בנייה ועבודה. היה אחראי על בניית המחנות והמבנים ששימשו לצורכי ה-SS וכן על אחזקתם. Amt D, מחנות הריכוז. היה אחראי לניהול האדמיניסטרטיבי של המחנות וכן של האסירים. בראש האגף עמד ריכרד גליקס. האגף נכנס לאחריות המשרד ב-16 במרץ 1942. Amt W, כלכלת עסקים. היה אחראי להעסקת פועלי כפייה ממחנות הריכוז במפעלי תעשייה בגרמניה ומחוצה לה. אוסוולד פוהל ניהל בפועל את האגף הזה. סגן מנהל המשרד היה היינץ קארל פנסלאו. ערך מורחב – משפט פוהל משפט פוהל, היה המשפט הרביעי מתוך שנים-עשר משפטי נירנברג, בו הועמדו לדין אוסוולד פוהל יחד עם 17 מעובדי משרדו. האישום העיקרים עסק במעורבותם הפעילה של הנאשמים בעבודת המנהלה של הפתרון הסופי, עקב אחריות המשרד על ניהול מחנות הריכוז וההשמדה. כמו כן אחריות המשרד על הרכש של הוואפן אס אס ויחידות גולגולת המת הייתה חלק מהאישומים. על פוהל נגזר גזר דין מוות שבוצע ב-7 ביוני 1951. ארבעה בכירים נוספים נגזר עליהם מאסר ארוך (מאסר עולם או 25 שנה), אך בחנינת 1951 הומתק דינם ל-15 שנות מאסר. שניים נידונו לתלייה ועונשם הומתק למאסר ב-1951. שבעה נוספים שנגזר עליהם עד 10 שנות מאסר שוחררו בחנינת 1951 ואחד הומתק ל-8 שנים, ושלושה זוכו מאשמה. מדיה וקבצים בנושא המשרד הראשי למשק ומנהל בוויקישיתוף המשרד הראשי למשק ולמנהל של הס"ס מתוך האנציקלופדיה של השואה. הס"ס ומנהל מחנות הריכוז, קרין אורת'. בית הספר המרכזי להוראת השואה. Kogon, Eugen (2006). The Theory and Practice of Hell: The German Concentration Camps and the System Behind Them. pp. 295–296.. SS-Wirtschafts-Verwaltungshauptamt - WVHA ,Lisciotto Carmelo (2010)
פאטמה בנת עמר

פאטמה בנת עמר (בערבית: فاطمة بنت عمر) הייתה אחת מנשותיו של עבד אל-מוטלב אבן האשם, וסבתם של נביא האסלאם מוחמד ושל האימאם עלי בן אבי טאלב. פאטמה בנת עמר נישאה לעבד אל-מוטלב אבן האשם, והביאה ממנו את אבו טאלב, א-זובייר, עבדאללה בן עבד אל-מטלב, ברה, אל-בידאא, ארווא, עאתִכּה ואומיימה. צחאבה peoplepill.com, About Fatimah bint Amr: Arab noble (n/a - 0576) | Biography, Facts, Career, Wiki, Life, peoplepill.com (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
קומאריצי

קומאריצי (ביוונית: Κουμαρίτσι) הוא כפר על הר אוטה בפתיוטיס, יוון. מאז רפורמת השלטון המקומי בשנת 2011 הוא חלק מנפת לאמיה והרשות המוניצפלית גורגופוטמוס. ב-2011 אוכלוסיית הכפר הייתה 43. "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (ביוונית). Hellenic Statistical Authority. אורכב מ-המקור ב-2013-12-25. ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
מוחמד אבו ראס

מוחמד אבו ראס (בערבית: محمد ابو راس; נולד ב-1 במאי 1996) הוא כדורגלן ערבי ישראלי המשחק בעמדת הקשר בהפועל נוף הגליל. אבו ראס התחיל את הקריירה שלו בקבוצת הילדים של הפועל שפרעם, בגיל 13 הצטרף לקבוצת הילדים של מכבי חיפה וכעבור 4 שנים הצטרף למחלקת הנוער של הפועל עפולה. ב-7 באוגוסט 2015, אבו ראס ערך את הופעת הבכורה שלו בקבוצה הבוגרת בהפסד 1-0 למכבי הרצליה במסגרת גביע הטוטו. ב-6 בנובמבר, אבו ראס הבקיע את שער הבכורה שלו בקבוצה הבוגרת בתיקו 1-1 נגד מכבי אחי נצרת. בקיץ 2016, אבו ראס חתם בהפועל פתח תקווה, במדיה רשם רק שתי הופעות ובינואר של אותה עונה חתם במכבי אחי נצרת. בקיץ 2017, אבו ראס חתם בעירוני נשר. בינואר 2018, אבו ראס חתם בשבאב אל-ח'ליל מליגת העל הפלסטינית. ב-4 בפברואר 2020, אבו ראס חזר לישראל וחתם בשמשון כפר קאסם מליגה א' דרום. ב-21 בספטמבר 2020, אבו ראס חתם בהפועל בני פורידיס. בקיץ 2021 אבו ראס חתם בהפועל כפר כנא. בפברואר 2022 חתם במכבי צור שלום. ב-1 בפברואר 2023 חתם בהפועל רמת השרון. ב-4 ביולי 2023 הצטרף לאיחוד בני שפרעם.ב-5 ביוני 2024 חתם בהפועל נוף הגליל. ב-19 באוגוסט 2018, אבו ראס ערך את הופעת הבכורה שלו בנבחרת פלסטין בתיקו 0-0 נגד אפגניסטן. מוחמד אבו ראס, באתר ההתאחדות לכדורגל בישראל מוחמד אבו ראס, באתר Transfermarkt מוחמד אבו ראס, באתר National Football Teams מערכת אתר דאבל פס, מוחמד אבו ראס חתם בשמשון כפר קאסם, באתר דאבל פס, 4 בפברואר 2020 דוניא גנטוס, מוחמד אבו ראס חתם בבני פרדיס, באתר דאבל פס, 21 בספטמבר 2020 מיכאל וייסרמן, עולה ליגה: מוחמד אבו ראס חתם בעירוני רמת השרון, באתר דאבל פס, 1 בפברואר 2023 דוניא גנטוס, נשאר בלאומית: מוחמד אבו ראס חתם בשפרעם, באתר דאבל פס, 4 ביולי 2023
Zitti e buoni

"Zitti e buoni" (בעברית: "שתוק ותתנהג יפה", מבוטא: "דְזִיטִּי אֶ בּוּאוֹנִי") הוא שיר של הלהקה האיטלקית מונסקין. השיר ייצג את איטליה באירוויזיון 2021 והגיע למקום הראשון. זאת לאחר שניצח גם בפסטיבל סן רמו 2021. השיר יצא לאור ב-3 במרץ 2021, על ידי חברת התקליטים סוני מיוזיק. השיר זכה באירוויזיון 2021 עם 524 נקודות. השיר נכתב והולחן על ידי חברי הלהקה כבר בשנת 2016 כבלדה, אולם בהמשך עובד לשיר רוק. מילות השיר מותחות ביקורת על דור המבוגרים שאינו מבין ואינו מעריך את הצעירים - אותם מזמינים חברי הלהקה לשמור על ראש מורם ולהיות נאמנים לעצמם. ב-22 במאי 2021, ביצעה הלהקה את השיר בגמר האירוויזיון. בתום ספירת הקולות, זכתה איטליה במקום הראשון, עם 524 נקודות. חברי הלהקה הניפו את גביע הניצחון וקראו 'הרוקנרול מנצח'. השיר בגרסתו המקורית כלל מילים גסות בשתיים משורותיו, אשר שונו על מנת לעמוד בכללי התחרות. עם זאת, בהופעת הניצחון, שר הזמר את מילות השיר המקוריות מבלי לצנזרן. במהלך השידור, צולם סולן הלהקה כשהוא רוכן לעבר השולחן בחדר הירוק, במה שנראה היה כאילו הסניף קוקאין. כשנשאלו על כך חברי הלהקה, טענו כי אסף שברים של כוס שנפלה על הרצפה. לאחר בדיקת הצילומים השונים מהאירוע, ולאחר שסולן הלהקה ביצע בדיקת סמים באיטליה, הודיע איגוד השידור האירופי כי לא נעשה שימוש בסמים בחדר הירוק וכי הם "רואים את הנושא כסגור". "Zitti e buoni" הוא השיר השלישי של איטליה שניצח באירוויזיון, ושיר הרוק השני שניצח בתחרות, לאחר השיר הפיני "Hard Rock Hallelujah" שניצח בשנת 2006. מידע על היצירה "Zitti e buoni" באתר מיוזיק בריינז סרטון השיר "Zitti e buoni" באתר יוטיוב UPDATE: Måneskin will represent Italy at the Eurovision Song Contest Måneskin win Sanremo 2021 Eurovision 2021 Results: Voting & Points מור לוי, ‏איטליה ניצחה באירוויזיון 2021; ישראל הגיעה למקום ה-17, באתר ‏מאקו‏, 23 במאי 2021 EBU Statement on alleged drug use at Eurovision Song Contest 2021, 24 במאי 2021 (באנגלית) "Italian single certifications – Måneskin – Zitti e Buoni", Federazione Industria Musicale Italiana "MÅNESKIN "Zitti e buoni" | (Radio Date: 03/03/2021)". radiodate.it. נבדק ב-7 במרץ 2021. {{cite web}}: (עזרה) "Zitti e buoni". Deezer. נבדק ב-7 במרץ 2021. {{cite web}}: (עזרה)
ג'סטין טילמן

ג'סטין טילמן (באנגלית: Justin Tillman נולד ב-2 בפברואר 1996) הוא כדורסלן אמריקאי, המשחק בעמדת הפאוור פורוורד מא.א.ק אתונה טילמן שיחק באוניברסיטת וירג'יניה שם העמיד ממוצעים של 18.9 נקודות, 9.9 ריבאונדים ואסיסט בממוצע למשחק. לאחר שלא נבחר בדראפט 2018 חתם טילמן בוונז'ו דונגבו פרומי הקוראנית, שם רשם שיא קריירה של 46 נקודות בניצחון קבוצתו 74–89, בינואר של אותה עונה שוחרר טילמן מדונגבו פרומי וחתם בממפיס האסל מליגת הפיתוח של ה-NBA. בקיץ 2019 עבר טילמן להפועל גלבוע גליל באותה עונה רשם טילמן 2 דאבל-דאבל, הראשון מול הפועל באר שבע והשני מול עירוני נס ציונה. בקיץ 2020 חתם טילמן בדינמו סאסרי מליגת האלופות של פיב"א טילמן עזב את הקבוצה ועבר לבורסאספור מליגת העל הטורקית ואז ב-19 בפברואר חתם טילמן בהפועל תל אביב. ב-2021 עבר טילמן לקולג' פארק סקייהוקס. בדצמבר 2021 חתם באטלנטה הוקס לחוזה של 10 ימים משנת 2022 משחק טילמן בקבוצת ג'יג'אנטס דה קרולינה בפורטו-ריקו. בפברואר 2023 חתם טילמן בהפועל חיפה מליגת העל, במדי הקבוצה העמיד ממוצע של 19.3 נק' ו-6.8 כדורים חוזרים, ב-1 במאי 2023 הודיעה המועדון על שחרורו של השחקן לאחר שנפצע בידו וסיים את העונה. מדיה וקבצים בנושא ג'סטין טילמן בוויקישיתוף פרופיל, באתר Sports-Reference פרופיל, באתר eurobasket דף השחקן באתר מנהלת ליגת העל בכדורסל. ג'סטין טילמן ברשת החברתית טוויטר. ג'סטין טילמן ברשת החברתית אינסטגרם. אקס הפועל ת"א וגלבוע/גליל חתם באטלנטה, באתר ערוץ הספורט, 25 בדצמבר 2021 הפועל חיפה הודיעה על שחרורו של ג'סטין טילמן, באתר ONE‏, 1 במאי 2023 ערך זה הוא קצרמר בנושא כדורסלנים ובנושא אמריקאים. אתם מוזמנים לתרום לוויקיפדיה ולהרחיב אותו.
C++ 20

C++ 20 הוא שמו של תקן ISO/IEC עבור שפת התכנות ++C (תקן עוקב ל C++ 17). התקן נחתם טכנית על ידי WG21 בפגישה בפראג בפברואר 2020, אושר ב-4 בספטמבר 2020, ופורסם על ידי ISO בדצמבר 2020. פרק זה לוקה בחסר. אנא תרמו לוויקיפדיה והשלימו אותו. השינויים שהוחלו על טיוטת העבודה של C++ 20 שגובשה ביולי 2017 בטורונטו כוללים: concepts (מה שהפך אותו לתקן הוא גרסה מקוצרת; מתוארת גם כ"Concepts Lite") designated initializers [=, this] כ- lambda capture רשימות פרמטרים של על lambda std::make_shared ו- std::allocate_shared למערכים השינויים שהוחלו על טיוטת העבודה C++ 20 בישיבת הסתיו בנובמבר 2017 באלבוקרקי כוללים: השוואות three-way עם ה-"spaceship operator":‏ operator < = > אתחול של משתנה נוסף בטווח של הצהרת for למבדות בהקשרים לא משוערכים למבדות דיפולטיות חסרות מצב (stateless) אפשר הרחבות בלמבדה init-capture מצביעים חכמים אטומיים, כגון std::atomic<shared_ptr<T>> ו- std::atomic<weak_ptr<T>> std::to_address להמיר pointer ל raw pointer ISO/IEC 14882:2020 "The Standard". isocpp.org. נבדק ב-7 בספטמבר 2020. {{cite web}}: (עזרה) Sutter, Herb (2019-10-01). "P1000R3: C++ IS schedule" (PDF). נבדק ב-2020-02-13. Dusíková, Hana (2019-11-06). "N4817: 2020 Prague Meeting Invitation and Information" (PDF). נבדק ב-2020-02-13. "Current Status". isocpp.org. נבדק ב-7 בספטמבר 2020. {{cite web}}: (עזרה) "C++20 Approved -- Herb Sutter". isocpp.org. נבדק ב-8 בספטמבר 2020. {{cite web}}: (עזרה) "ISO/IEC 14882:2020". Herb Sutter. "Trip report: Summer ISO C++ standards meeting (Toronto)". Andrew Sutton; Bjarne Stroustrup (2013-02-24). "Concepts Lite: Constraining Templates with Predicates". isocpp.org. isocpp.org. נבדק ב-2021-01-13. Herb Sutter. "Trip report: Fall ISO C++ standards meeting (Albuquerque)". Smith, Richard; Perchik, Dawn; Köppe, Thomas. "N4714 Editors' Report -- Programming Languages -- C++". C++ standards drafts. GitHub. נבדק ב-27 בדצמבר 2018. {{cite web}}: (עזרה)
בית ספר עמק החולה

בית החינוך המשותף עמק החולה הוא חטיבת ביניים ובית ספר תיכון אזורי על גדת נהר הירדן, בקיבוץ כפר בלום שבגליל העליון. בבית הספר לומדים כ-1,185 תלמידים מיישובי המועצה האזורית הגליל העליון ומבואות חרמון וכן מיישובים נוספים בסביבה. בית הספר הוא בבעלות המועצה האזורית גליל עליון והוא מתנהל בשיתוף מלא עם המועצה האזורית מבואות חרמון. בית הספר "עמק החולה" נוסד בשנת 1956, כבית חינוך משותף לקיבוצי האזור שהשתייכו בעבר לאיחוד הקבוצות והקיבוצים. בבית הספר פועלת זה שנים "האקדמיה הגלילית לספורט", פנימייה לספורטאים בגילאי ט'–י"ב מכל הארץ, הבאים להתחיל את דרכם בקבוצות הספורט האזוריות. בכיתות ז'–ח' פועלת עתודת ספורט וכיתה רוחבית למצוינות בספורט. אליפויות: כדורסל: פעמיים אלופי הארץ בליגת העל, פעם אחת אלופי ISF וייצוג בצרפת. אתלטיקה: 5 פעמים אליפות הארץ במרוצי שדה. מחזיקים בשיאים ובאליפות בנים ובנות בזריקת דיסקוס, הטלת כידון והדיפת כדור ברזל. טריאתלון: קבוצת בית הספר והגליל אלופי הארץ 2005. אליפות רכיבת שטח ז'–ח' מקום ראשון. תיאטרון, מוזיקה, אמנות ועיצוב המוצר, מנהל וכלכלה, משאבי אנוש, מכטרוניקה, גאוגרפיה, פיזיקה, ביולוגיה, קולנוע, כימיה, חקלאות, ערבית, מדעי המחשב, מדעי החברה, מחול. בית הספר משתתף בתוכנית התקשוב הלאומית של משרד החינוך. עירית ארנון (נוכחית) עדנה בז אורלי זגורי אוחנה תמר וולפין יקי רימון דן לווין דוד טוקר יצחק פרסנס נחום ברנדס עוזר לביא אמנון שמוש חנן שדמי בוגרי בית החינוך אתר האינטרנט הרשמי של בית ספר עמק החולה בתי ספר באתר המועצה האזורית הגליל העליון ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
מקס אבגלן

מקס אבגלן (בצרפתית: Max "Xam" Abegglen;‏ 11 באפריל 1902 – 25 באוגוסט 1970) היה כדורגלן שווייצרי, ששיחק בעמדת החלוץ. אבגלן נולד בשנת 1902 בנשאטל שבשווייץ ואחיו אנדרה וז'אן היו גם כן כדורגלנים. לזכותו 68 הופעות ו-34 שערים במדי נבחרת שווייץ ולמעשה היה לכובש הגדול ביותר שלה בכל הזמנים, עד שקובילאי טורקילמייז השווה את שיאו במשחק הבינלאומי האחרון שלו בשנת 2001. שיאם נשבר ב-30 במאי 2008 על ידי אלכסנדר פריי שכבש את ה-35 שלו. כבר בהופעת הבכורה כבש שלושער נגד הולנד ב-19 בנובמבר 1922. שלושער נוסף והאחרון שלו היה ב-24 במאי 1924 במסגרת אולימפיאדת 1924 בניצחון 0–9 על ליטא. בתום הטורניר אבגלן זכה עימה במדליית כסף לאחר הפסד 3–0 בגמר לאורוגוואי. בניגוד לאחיו אנדרה, הוא החמיץ את מונדיאל 1934 ומשחקו האחרון במדים הלאומיים היה ב-2 במאי 1937 בהפסד 1–0 לגרמניה הנאצית, משחק בו ענד את סרט הקפטן. במהלך הקריירה הקבוצתית שלו זכה עם גראסהופרס ציריך ב-4 תוארי אליפות ובחמישה גביעי שווייץ. אבגלן נפטר בשנת 1970 בעיירת הנופש צרמט בגיל 68. הוא היה אחד ממייסדיה של המועדון נשאטל גזמאקס, שקרוי על שמו. גראסהופרס ציריך אליפות שווייץ (4): 1927, 1928, 1931, 1937 הגביע השווייצרי (5): 1926, 1927, 1932, 1937, 1940 נבחרת שווייץ מדליית כסף אולימפית: 1924 מקס אבגלן, באתר Transfermarkt מקס אבגלן, באתר National Football Teams מקס אבגלן, באתר FootballDatabase.eu
33

שנת 33 היא השנה ה-33 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 33 ניתן לה בדיעבד. כל התאריכים שלהלן הם לפי הלוח היוליאני. 3 באפריל – המועד המיוחס לצליבתו של ישו 3 באפריל – תאריך אפשרי לצליבת ישו (נולד ב-4 לפנה"ס) 18 באוקטובר – אגריפינה הזקנה, אצילה מן השושלת היוליו-קלאודית (נולדה ב-14 לפנה"ס) להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 33‎ נפטרים ב-33‎ מדיה וקבצים בנושא 33 בוויקישיתוף